Národná rada Slovenskej republiky
III. volebné obdobie
136
Vládny návrh
zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z.
Národná rada Slovenskej republiky sa uzniesla na tomto zákone:
Čl. I
Zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. sa mení a dopĺňa takto:
1.	V § 2 ods. 1 písm. a) sa na konci dopĺňajú slová „alebo uvedenie do prevádzky“.
2.	V § 2 ods. 1 písm. d) sa vypúšťajú slová „slovenská“ a „alebo dovozca“.
Poznámka pod čiarou k odkazu a odkaz 2a sa vypúšťajú.
3.	V § 2 ods. 1  písmeno h) znie:
„h) notifikovanou osobou podnikateľ1) alebo iná právnická osoba2), ktorá bola členským štátom Európskej únie alebo Slovenskou republikou oznámená orgánom Európskych spoločenstiev a všetkým členským štátom Európskej únie ako osoba poverená na vykonávanie posudzovania zhody.“
4.	V § 2 sa vkladá nový odsek 3, ktorý znie:
„(3) Na účely tohto zákona technickými požiadavkami na výrobok požadované charakteristiky výrobku obsiahnuté v technickom predpise alebo v technickej norme, ktorými sú
a)	technické špecifikácie a to najmä:
1.	úroveň kvality,
2.	úžitkové vlastnosti,
3.	bezpečnosť,
4.	rozmery,
5.	názov, pod ktorým sa predáva,
6.	značky,
7.	skúšanie výrobku a skúšobné metódy,
8.	balenie,
9.	označovanie výrobku alebo vybavenie štítkom,
10.	postupy posudzovania zhody výrobku s právnymi predpismi alebo s technickými normami,
11.	výrobné metódy a procesy, ktoré majú vplyv na výrobky, alebo na konanie zadávateľa, alebo poskytovateľa služby,
b)	iné požiadavky nevyhnutné z dôvodov ochrany oprávneného záujmu alebo ochrany spotrebiteľa4), ktoré sa týkajú životného cyklu použitia alebo zneškodnenia výrobku alebo zmeny jeho účelu použitia, ak tieto podmienky môžu významne ovplyvniť zloženie alebo povahu výrobku alebo jeho uvedenie na trh alebo jeho uvedenie do prevádzky (ďalej len „uvedenie na trh“).“.
5.	§ 4 vrátane nadpisu znie:
„§ 4
Technické predpisy
Technickými predpismi sú
a)	všeobecne záväzné právne predpisy,5) a správne rozhodnutia, ktoré sa vzťahujú na technické špecifikácie alebo iné požiadavky, alebo predpisy vzťahujúce sa na služby, alebo na odborné kódexy alebo kódexy zaužívanej praxe, ktoré spätne odkazujú na technické špecifikácie alebo iné požiadavky alebo predpisy na služby, dodržiavanie ktorých tvorí predpoklad zhody s povinnosťami, vyplývajúcimi z uvedených všeobecne záväzných právnych predpisov alebo správnych rozhodnutí,
b)	dobrovoľné dohody, kde sú jednou zo zmluvných strán verejné orgány, a ktoré vo verejnom záujme zabezpečujú súlad s technickými špecifikáciami a inými požiadavkami alebo predpismi na služby, s výnimkou špecifikácií vzťahujúcich sa na ponukové konania verejného obstarávania,
c)	technické špecifikácie alebo iné požiadavky alebo predpisy na služby, súvisiace s fiškálnymi alebo finančnými opatreniami, ovplyvňujúcimi spotrebu výrobkov alebo služieb presadzovaním dodržiavania takých technických špecifikácií alebo iných požiadaviek alebo predpisov vzťahujúcich sa na služby; nepatria sem technické špecifikácie ani iné požiadavky ani predpisy vzťahujúce sa na služby, ktoré súvisia so systémom sociálneho zabezpečenia.“.
Poznámka pod čiarou k odkazu 5 znie:
„5) § 1 zákona Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov“.
6.	V § 5 ods. 5 a 6 znejú:
„(5) Harmonizovanou sa stáva slovenská technická norma, ak úplne preberá harmonizovanú európsku normu, ktorá tvorí predpoklad zhody s technickými požiadavkami príslušných smerníc Európskych spoločenstiev a na tieto účely bola publikovaná v úradnom vestníku Európskych spoločenstiev. Úrad oznámi vo svojom vestníku, že harmonizovanú slovenskú technickú normu možno použiť na posudzovanie splnenia technických požiadaviek na výrobky, ktoré ustanoví vláda Slovenskej republiky (ďalej len „vláda“) nariadením transponujúcim príslušnú smernicu Európskych spoločenstiev alebo na posudzovanie splnenia požiadaviek na výrobky ustanovené osobitným predpisom.6)
(6) Úrad po prerokovaní s príslušným ministerstvom a v prípade potreby so súhlasom orgánov Európskych spoločenstiev určí technické normy vhodné na posudzovanie zhody; určenie technickej normy vhodnej na posudzovanie zhody sa uplatní len vtedy, ak príslušná smernica transponovaná do právneho poriadku Slovenskej republiky umožňuje používanie národných noriem na splnenie požiadaviek zhody, kým neexistujú žiadne harmonizované normy alebo v neharmonizovanej oblasti. Určenie technickej normy vhodnej na posudzovanie zhody oznámi úrad vo svojom vestníku.“.
7.	V § 6 sa vkladá nový odsek 11, ktorý znie:
„(11) Určená právnická osoba na základe odôvodnenej žiadosti ministerstva je povinná bezodplatne poskytnúť jeden výtlačok slovenskej technickej normy, ktorej rozmnožovanie a rozširovanie musí byť v súlade s odsekom 9.“.
8.	V § 8 sa odsek 3 dopĺňa písmenom d), ktoré znie:
„d) vydanie technických predpisov, ak preberajú smernice Európskych spoločenstiev  pričom ich text zasiela orgánom Európskych spoločenstiev.“.
9.	V § 9 ods. 1 sa slová „§ 2 ods. 1 písm. h)“ nahrádzajú slovami „§ 2 ods. 3“
10.	V § 9 ods. 3 sa v úvodnej vete slová „§ 2 ods. 1 písm. h)“ nahrádzajú slovami „§ 2 ods. 3“
11.	V § 9 ods. 3 sa dopĺňa písmenom d), ktoré znie:
„d) spôsobe preukázania zhody určených výrobkov a spôsobe uchovávania, nakladania a poskytovania iným subjektom dokumentácie súvisiacej s postupom posudzovania zhody a vyhlásením o zhode.“.
12.	§ 9 ods. 5 znie:
„(5) Úrad môže na základe žiadosti ministerstva rozhodnúť o uvedení určeného výrobku na trh, ak neboli použité postupy posudzovania zhody podľa § 12 v mimoriadnych situáciách, ak si to vyžaduje ochrana oprávneného záujmu (napríklad havária, experimentálne účely a pod.). Takéto rozhodnutie sa neuplatní pri určených výrobkoch zahrnutých do Protokolu k Európskej dohode o pridružení medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov s výnimkou prípadov, ak tak ustanovuje smernica, ktorá je uvedená v prílohe uvedeného protokolu a transponovaná do právneho poriadku Slovenskej republiky formou nariadenia vlády.“
13.	V § 10 ods. 1 prvá veta znie:
„Výrobca alebo jeho splnomocnenec alebo dovozca (ďalej len „výrobca alebo dovozca“) môže uvádzať na trh iba bezpečné výrobky,8) a to bez ohľadu na to, či sú určené na osobnú potrebu alebo na profesijné použitie.“.
14.	§ 10 ods. 7 znie:
„(7) Distribútor nesmie distribuovať určený výrobok, na ktorý výrobca alebo dovozca nevydal vyhlásenie o zhode (§ 13) alebo na ktorý nemá pri distribúcii vyhlásenie o zhode alebo písomné potvrdenie, že výrobca alebo dovozca vydal vyhlásenie o zhode, alebo ak ho výrobca neoznačil značkou zhody“.
15.	V § 11 ods. 1 znie:
„(1) Autorizácia je rozhodnutie úradu podľa tohto zákona alebo príslušného ministerstva podľa osobitného predpisu6) o poverení podnikateľa1) alebo inej právnickej osoby2) na vykonávanie posudzovania zhody. Rozhodnutím určený subjekt (ďalej len „autorizovaná osoba“) môže byť podľa obsahu a rozsahu činnosti autorizovaný na certifikáciu, posudzovanie zhody, posudzovanie činností súvisiacich s výrobou určeného výrobku, vykonávanie inšpekcie a skúšanie určených výrobkov.“.
16.	V § 11 ods.. 3 znie:
„(3) Úrad rozhodne o autorizácii po dohode s príslušným ministerstvom. Na  rozhodnutie o určení autorizovanej osoby a na zmenu rozhodnutia je príslušný len úrad ako notifikujúci orgán.“.
17.	V § 11 sa vkladá nový odsek 17, ktorý znie: 
„(17) Autorizovaná osoba sa oznámením podľa § 8 ods. 3 písm. b) stáva notifikovanou osobou.“.
18.	V § 13 ods. 3 posledná veta znie: „Na dovážaný výrobok označený podľa odseku 6 označením CE nemá dovozca povinnosť dokumenty o použitom spôsobe posudzovania zhody uchovávať na území Slovenskej republiky, je však povinný predložiť ich orgánu dohľadu podľa podmienok ustanovených nariadením vlády (§ 9 ods. 3).“.
Poznámka pod čiarou k odkazu a odkaz 9a sa vypúšťa.
19.	V § 13 ods.. 6 znie:
„(6) Vyhlásenie o zhode môže výrobca alebo dovozca nahradiť označením CE (§ 21), ak tak ustanovuje medzinárodná zmluva, ktorou je Slovenská republika viazaná a v súlade s podmienkami ustanovenými v nariadení vlády (§ 9 ods. 3).“.
20.	V § 17 ods. 3 sa slová „podľa § 1 písm. e)“ nahrádzajú slovami „podľa § 2 ods. 1 písm. b) a d)“.
21.	V § 21 sa vkladajú nové odseky 5 a 6, ktoré znejú:
„(5) Ak značkár označí výrobky označením CE nesmie už na takto označený výrobok použiť slovenskú značku zhody.“
„(6) Označenie CE môže byť nahradené ostatnou značkou zhody ak tak ustanoví nariadenie vlády (§ 9 ods. 3).“.
22.	V § 32 ods. 1 písm. a) sa vypúšťa slovo „slovenskú“.
23.	V § 32 ods. 1 písm. b) sa slová „podľa 13 ods. 1“ nahrádzajú slovami „podľa § 10 ods. 4“.
Čl. II
Tento zákon nadobúda účinnosť 1. apríla 2003.